**ΔΕΛΤΙΟΝ ΤΥΠΟΥ**

Η ΟΡΓΑΝΩΣΗ  «ΕΘΕΛΟΝΤΕΣ ΓΙΑΤΡΟΙ –ΚΥΠΡΟΣ»  ανακοινώνει την μετάβαση ιατρικής και ανθρωπιστικής αποστολής στην πληγείσα από τους σεισμούς Βόρεια Συρία. Έδρα της αποστολής θα είναι το Χαλέπι. Στόχος μας είναι η περίθαλψη τραυματιών και πασχόντων σε νοσοκομεία της περιοχής και η αξιολόγηση της κατάστασης για την συνέχιση των αποστολών. Έχει ιδιαίτερη σημασία για την Οργάνωση μας η στήριξη των κατοίκων της Βόρειας Συρίας διότι εξ όσων έχουμε πληροφορηθεί, δεν υπήρξε εξωτερική ανθρωπιστική παρέμβαση στον χώρο αυτό.

Της αποστολής ηγείται η Επίτιμη Πρόεδρος του Σωματείου δρ Ελένη Θεοχάρους και συμμετέχουν ο Δρ. Ανδρέας Κάουρος, η νοσηλεύτρια Κωνσταντίνα Ρουσιά και το μέλος του Διοικητικού Συμβουλίου Κάτια Χριστοδούλου.

Ως η πρώτη αποστολή της Οργάνωσης στη Συρία μετά τον σεισμό- υπήρξαν πέραν των 20 ανθρωπιστικών αποστολών στην χώρα αυτή στο παρελθόν- , η ομάδα των Εθελοντών μας θα προβεί παράλληλα, σε επί τόπου διερεύνηση της κατάστασης και των δεδομένων που επικρατούν, με σκοπό την οργάνωση στη συνέχεια και άλλων αποστολών που θα γίνουν με στόχο την εξειδικευμένη ιατρική φροντίδα με γιατρούς ειδικοτήτων, ανάλογα με τις ανάγκες που θα διαπιστώσει ότι υπάρχουν.